《登名山篇》
隋代·李巨仁

名山称地镇，千仞上凌霄。云开金阙迥，雾起石梁遥。

翠微横鸟金，珠涧入星桥。风急青溪晚，霞散赤城朝。

寓目幽栖地，驾言追绮季。

避世桃源士，忘情漆园吏。抽簪傲九辟，脱屣轻千驷。

沈冥负俗心，萧洒凌云意。苍苍耸极天，伏眺尽山川。

叠峰如积浪，分崖若断烟。浅深闻度雨，轻重听飞泉。

采药逢三岛，寻真值九仙。藏书凡几代，看博已经年。

逝将追羽客，千载一来旋。